钦定古今图书集成/明伦汇编/氏族典/第241卷 > 张居咏
## 钦定古今图书集成/明伦汇编/氏族典/第241卷 > 张居咏

按《十国春秋》，南唐张居咏仕吴，累官至门下侍郎。昇
元元年，烈祖以居咏为中书侍郎，与张延翰、李建勋
皆同平章事。未几，表请烈祖复姓，进左仆射兼门下
侍郎、同平章事。居咏淳厚寡言，为人长者，于朝廷无
所表见。元宗立，罢为镇海军节度使。无何卒，赐号“顺
天翼运功臣”，特赠守太子太傅、上柱国、清河郡开国
公，谥曰“懿。”